ddrg/super_eurlex huggingface dataset:
Virallinen lehti nro C 166 , 03/07/1995 s. 0125



B4-0868, 0874, 0895, 0906 ja 0930/95 Päätöslauselma ydinkokeista Euroopan parlamentti, joka - ottaa huomioon ydinkokeita ja ydinsulkusopimusta koskevat päätöslauselmansa (( EYVL C 115, 26.4.1993, s. 158. EYVL C 194, 19.7.1993, s. 206. EYVL C 128, 9.5.1994, s. 378. EYVL C 341, 5.12.1994, s. 178. )), - ottaa huomioon 5. huhtikuuta 1995 antamansa päätöslauselman (( Kyseisen istunnon pöytäkirja, osa II, kohta 4)) New Yorkissa 17. huhtikuuta - 12. toukokuuta 1995 pidetystä ydinsulkusopimuksen (NPT) pidentämistä käsittelevästä konferenssista ja päätöslauselmassa esitetyn pyynnön jäsenvaltioille, että ne tekisivät kaiken voitavansa kaikkien ydinkokeiden kieltämistä koskevan sopimuksen (Comprehensive Test Ban Treaty, CTBT) mahdollisimman pikaiseksi solmimiseksi Geneven konferenssissa tätä koskevan yhteisen toiminnan toteuttamiseksi Euroopan unionista tehdyn sopimuksen J.3. artiklan mukaisesti, - ottaa huomioon jäsenvaltioille esittämänsä pyynnön pidättäytyä kaikista ydinkokeista edellä mainittua yhteistä toimintaa odoteltaessa, A. ottaa huomioon, että äskettäin pidetyssä ydinsulkusopimuksen tarkistusta ja uusimista koskevassa konferenssissa ydinvallat sitoutuivat saattamaan CTBT- sopimusta koskevat neuvottelut loppuun ennen vuoden 1996 loppua järjestettävässä aseidenriisuntakonferenssissa, B. ottaa huomioon, että Yhdysvallat, Vejäjän federaatio ja Yhdistynyt kuningaskunta ovat Ranskan aloitteen mukaisesti keskeyttäneet ydinkokeensa, kun taas Kiinan kansantasavalta jatkaa ydinkoeohjelmaansa vain neljä päivää sen jälkeen, kun ydinsulkusopimus uudistettiin määräämättömäksi ajaksi, C. ottaa huomioon Ranskan hallituksen tiedonannon kahdeksan ydinkokeen suorittamisesta syyskuun 1995 ja toukokuun 1996 välisenä aikana ja sen itsepintaisen pitäytymisen tähän päätökseen, pannen kuitenkin samalla merkille sen uudelleen esitetyn vahvistuksen siitä, että se kannattaa CTBT- sopimusta vuonna 1996, D. ottaa huomioon, että Tyynenmeren foorumin viisitoista jäsenmaata samoin kuin Chilen, Perun ja Ecuadorin hallitukset ovat varoittaneet Ranskaa siitä, että ne vastustavat ydinkokeiden uudelleen aloittamista Mururoalla, ja että Uuden Seelannin ja Australian hallitukset ovat jo lopettaneet sotilasyhteistyön Ranskan kanssa tämän päätöksen johdosta, 1. On järkyttynyt Ranskan presidentin päätöksestä ja kehottaa Ranskaa harkitsemaan uudelleen tätä päätöstä; 2. Tuomitsee Kiinan kansantasavallan jatkuvat ydinkokeet ja pyytää sen hallitusta välittömästi keskeyttämään ydinkokeensa kansainvälisen mallin mukaisesti; 3. Varoitttaa, että jos ydinvallat rikkovat ydinsulkusopimuksen henkeä tai kirjainta, niin muut valtiot tekevät todennäköisesti samoin; 4. Kehottaa Yhdistyneen kuningaskunnan hallitusta julistamaan, että se keskeyttää omat ydinkokeensa; 5. Uudistaa pyyntönsä yhteisestä toiminnasta Euroopan unionista tehdyn sopimusken J.3 artiklan mukaisesti CTBT-sopimuksen solmimiseksi ennen vuoden 1996 loppua; 6. Kehottaa puhemiestään välittämään tämän päätöslauselman neuvostolle, komissiolle, kaikkien ydinsulkusopimusten allekirjoittajamaiden hallituksille ja YK:n Geneven asestariisuntakonferenssin puheenjohtajalle.
Virallinen lehti nro C 109 , 01/05/1995 s. 0161



B4-0671, 0683, 0693, 0698, 0701 ja 0710/95 Päätöslauselma Kroatian, Bosnian ja Kosovon huolestuttavasta tilanteesta Euroopan parlamentti, joka A. ottaa huomioon Bosnian kasvavat jännitteet sekä Bihacin ja Tuzlan alueen taistelut, B. kiinnittää huomiota Bosnian serbien johtajan Radovan Karadicin 27. maaliskuuta 1995 antamaan lausuntoon, jonka mukaan hänen joukkonsa jatkavat taistelemista vihollisen «täydelliseen tuhoutumiseen» saakka ja jonka mukaan hän ei enää pidä Tuzlaa «YK:n turvallisuusvyöhykkeenä», C. pitää mielessään, että YK:n toimivaltuuksia Kroatiassa ei lopetettu kokonaan, D. toteaa, että YK:n turvallisuusneuvosto on päättänyt, että Yhdistyneiden kansakuntien joukot pysyvät entisen Jugoslavian alueella, mutta että YK:n luottamuksen palauttamisoperaation (UNCRO) käytännön ehdot ovat kuitenkin vielä määrittämättä, E. on vakuuttunut siitä, että YK-joukkojen läsnäolo alueella ei saa johtaa karkotusten eikä miehitysten laillistamiseen, vaan sen tulee päinvastoin luoda edellytykset kansalaisoikeuksien, ihmisoikeuksien ja demokratian palauttamiselle, Euroopan parlamentti, joka 1. On tyytyväinen YK:n turvallisuusneuvoston päättämään YK-joukoille myönnettyyn valtuutukseen saada jäädä entisen Jugoslavian alueelle, jonka tarkoituksena on vähentää alueen jännitteitä, ja kehottaa Kroatian hallitusta ja YK:n erikoislähettilästä Thorvald Stoltenbergiä pyrkimään mahdollisimman pikaiseen sopimukseen UNCRO:n täytäntöönpanon yksityiskohdista; 2. Pyytää neuvostoa kehottamaan YK:ta ryhtymään määrätietoisesti vastustamaan siviiliväestöön kohdistuvia hyökkäyksiä, ja tukee tässä mielessä YK:n pääsihteerin ehdotuksia; 3. Pyytää unionin jäsenvaltioita kehottamaan YK:n turvallisuusneuvostoa tarjoamaan tehokkaan suojan Tuzlan kaupungille, joka on tähän asti ollut muslimien, kroaattien ja Bosnian serbien rauhallinen yhteisö; 4. On periaatteessa vakuuttunut, että olemassa olevien Serbian/Montenegron vastaisten kauppasaartojen lopettaminen on mahdollista vasta sitten, kun Serbia/Montenegro on tunnustanut Kroatian tasavallan, Bosnian tasavallan ja entisen Jugoslavian Makedonian tasavallan; 5. Tuomitsee Kosovon albaniankielisen enemmistön jatkuvan vainoamisen ihmisoikeuksien törkeänä loukkauksena ja epävakauden lisääjänä jo valmiiksi räjähdysalttiilla Balkanin alueella; 6. Kehottaa neuvostoa ryhtymään kaikkiin mahdollisiin toimiin Bosnia- Herzegovinan viime aikaisten taisteluiden lopettamiseksi, ja kehottaa kaikkia asianomaisia pidättäytymään toimista, jotka voivat entisestään pahentaa Bosnia-Hetzegovinan ristiriitatilannetta; 7. Pyytää, että EU myöntää tukea etenkin kaikille yhdyskunnille, ryhmille ja hankkeille, jotka takaavat pakolaisten paluun takaisin ja kaikkien uskonnollisten kansojen ja ryhmien tasa-arvoisen kohtelun; 8. Kehottaa puhemiestään välittämään tämän päätöslauselman neuvostolle, komissiolle, YK:n turvallisuusneuvostolle sekä Kroatian, Bosnia- Herzegovinan ja Serbia/Montenegron hallituksille.
Virallinen lehti nro C 151 , 19/06/1995 s. 0286



B4-0795/95 Päätöslauselma Kreikassa sijaitsevaa Elideaa koetelleista raekuuroista, myrskyistä ja halloista Euroopan parlamentti, joka A. ottaa huomioon äskeisten raesateiden ja myrskyjen rajuuden, jotka iskivät useisiin kyliin ja yhteisöihin Eliden maakunnassa (4. - 5. ja 6. toukokuuta 1995) aiheuttaen vakavia satovahinkoja, B. katsoo, että nämä myrskyt aiheuttivat maanviljelijöille arviolta yli 20 miljoonan ecun vahingot, mikä johti monien entistä suurempaan velkaantumiseen, C. katsoo, että on tarpeen erittäin kiireellisesti korjata aiheutuneet vahingot, Euroopan parlamentti, joka 1. Ilmaisee voimakkaan myötätuntonsa ja solidaarisuutensa vahinkoa kärsineille tuottajille ja heidän perheilleen; 2. Pyytää komissiota ja EIP:a myöntämään erityistä rahallista apua kyseisille tuottajille, jotta nämä pystyisivät selviytymään vahingoista; 3. Kehottaa puhemiestään välittämään tämän päätöslauselman neuvostolle, komissiolle, Kreikan hallitukselle ja Eliden maakunnan viranomaisille.
50.

pitää valitettavana, että neuvosto on yli vuosikymmenen ajan osoittanut, ettei sillä ole lainkaan poliittista tahtoa tehdä yhteistyötä parlamentin kanssa vuotuisen vastuuvapausmenettelyn yhteydessä, minkä vuoksi parlamentin on mahdotonta tehdä tietoon perustuvaa päätöstä vastuuvapauden myöntämisestä; korostaa, että tällä asenteella on ollut pysyvä kielteinen vaikutus molempiin toimielimiin ja se on saattanut huonoon valoon unionin talousarvion hallinnoinnin ja demokraattisen valvonnan sekä horjuttanut kansalaisten luottamusta unionin avoimuuteen; pitää äärimmäisen valitettavana, että neuvosto kieltäytyy edelleen vilpittömästä yhteistyöstä vastuuvapausmenettelyssä ja että tätä on kestänyt yli kymmenen vuotta;
17.

toteaa, että covid-19-kriisillä on ollut vakavia kielteisiä vaikutuksia nuoriin sekä heidän työllistymisnäkymiinsä, työoloihinsa ja mielenterveyteensä, mikä on johtanut mahdollisuuksien menettämiseen, näkymien heikkenemiseen ja koulutuserojen lisääntymiseen; korostaa ammatillisen koulutuksen merkitystä tässä yhteydessä; on vahvasti sitä mieltä, että vuoden 2023 talousarviossa olisi keskityttävä nuoriin, jotta voidaan hyödyntää Euroopan nuorison teemavuoden 2022 kehitystä ja jatkaa konkreettisia toimia ja toimenpiteitä vuonna 2023; korostaa Erasmus+-ohjelman merkitystä ja sitä, että on erittäin tärkeää varmistaa riittävät rahoitusvarat kyseiselle ohjelmalle, joka on kiistatta onnistunut lisäämään koulutus- ja työmahdollisuuksia koko unionissa ja josta on saatu konkreettisia tuloksia; katsoo, että siitä olisi tultava osallistavampi ja sen olisi tarjottava kaikille, erityisesti heikommista lähtökohdista sekä maaseutu- ja syrjäisiltä alueilta kotoisin oleville ihmisille, paremmat mahdollisuudet ja yhtäläisen oikeuden osallistua siihen;
10.

panee merkille, että viranomainen tekee yhteistyötä kahden muun Euroopan valvontaviranomaisen eli Euroopan vakuutus- ja lisäeläkeviranomaisen ja Euroopan pankkiviranomaisen (EPV) kanssa Euroopan valvontaviranomaisten yhteiskomitean välityksellä; panee merkille, että yhteiskomitea käsittelee monialaisen kehityksen mikrotason vakauden valvontaa koskevia analyyseja, rahoitusvakauteen liittyviä riskejä ja haavoittuvuuksia, finanssiryhmittymien valvontaa, kirjanpitoa ja tilintarkastusta, vähittäissijoitustuotteita sekä kuluttajien ja sijoittajien suojelua; toteaa, että yhteiskomitealla on myös tärkeä rooli tietojenvaihdossa Euroopan järjestelmäriskikomitean (EJRK) kanssa sekä EJRK:n ja Euroopan valvontaviranomaisten välisen suhteen kehittämisessä; panee merkille, että viranomainen ja energia-alan sääntelyviranomaisten yhteistyövirasto allekirjoittivat vuonna 2013 myös yhteisymmärryspöytäkirjan, jolla luotiin puitteet tietojenvaihdolle silloin, kun molempien unionin elinten sääntelytehtävät ovat samat energian tukkumarkkinoilla, mikä kattaa hyödyke- ja johdannaissopimusten kaupan; panee merkille, että viranomainen jakaa tilinpitäjän tehtävän EPV:n kanssa ja että suurin osa sen hankinnoista on yhteisiä hankintoja muiden virastojen ja komission kanssa; panee lisäksi merkille, että viranomainen on pannut täytäntöön hallinnon digitalisointiohjelmansa, joka perustuu yhteisiin tietoteknisiin ohjelmistoihin, joiden käyttäjinä olevat kuusi unionin virastoa tekevät yhteistyötä tiedottaakseen parhaista käyttäjäkäytännöistä ja uusista versioista;
12.

on tyytyväinen siihen, että yhteisyritys on vuodesta 2018 lähtien raportoinut jatkuvasti siitä, miten se on edistänyt Yhdistyneiden kansakuntien kestävän kehityksen tavoitteiden saavuttamista, ja erityisesti toimistaan rautatieliikennejärjestelmän elinkaarikustannusten vähentämiseksi;
2.

pitää myönteisenä keskuksen raporttia, jonka mukaan sen vuosien 2019–2020 muutossuunnitelma pantiin täytäntöön lähes kokonaisuudessaan (98 prosenttia), ja toteaa, että suunnitelma oli laadittu ulkoisen tutkimuksen ”Study on the Translation Centre as the Shared Linguistic Service Provider for the EU Agencies and Bodies” pohjalta annettujen suositusten perusteella;
3.

panee merkille, että virasto käyttää edelleen keskeisinä tulosindikaattoreina tiettyjä mittareita toimiensa tuloksellisuuden arvioinnissa; panee merkille, että viraston kullekin tehtävälle on annettu prioriteettitaso (kriittinen, tärkeä jne.), tavoitteet on määritelty vuotuisessa työsuunnitelmassa ja tulosindikaattorit on määritelty; panee tyytyväisenä merkille, että virasto raportoi, että covid-19-pandemiasta huolimatta vuoden 2020 työohjelman tavoitteet saavutettiin suurelta osin lukuun ottamatta joitakin Euroopan parlamentin ja neuvoston asetukseen (EU) N:o 1227/2011 (2) liittyviä tavoitteita, jotka saavutettiin vähäisemmässä määrin henkilöresurssien rajoitusten vuoksi;
5.

huomauttaa, että 34,9 prosenttia kohteena olevista edunsaajasta on yli 54-vuotiaita, 44,4 prosenttia on naisia ja 50,4 prosentilla on enintään ylemmän perusasteen koulutus; katsoo, että kohteena olevien edunsaajien ikäprofiili ja koulutustaso asettavat erityisiä haasteita uudelleentyöllistymiselle, ja korostaa siksi, että on tärkeää varmistaa, että iän, koulutustason ja niiden yhdistelmän erityispiirteet otetaan asianmukaisesti huomioon yksilöllisten palvelujen pakettia toteutettaessa;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1), jäljempänä ”varainhoitoasetus”, ja erityisesti sen 44 artiklan,
29.

toteaa tilintarkastustuomioistuimen kertomuksen perusteella, että virasto on sopinut Euroopan avaruusjärjestön (ESA) kanssa EGNOS- ja GALILEO-ohjelmien täytäntöönpanoa koskevista työjärjestelyistä ja että vuonna 2019 virasto maksoi 55,5 miljoonaa euroa EGNOS-työjärjestelystä ja 223,7 miljoonaa euroa GALILEO-työjärjestelystä; panee merkille tilintarkastustuomioistuimen kertomuksesta, että kattavan ennakko- tai jälkitarkastuksia koskevan strategian puuttumisen vuoksi vaarana on, että viraston ESA:lle suorittamat maksut lasketaan virheellisten kustannusten perusteella; toteaa viraston vastauksen perusteella, että ennakkotarkastuksen tarkoituksena on varmistaa, että maksupyyntöjen määrät vastaavat työsopimuksissa määritettyjä maksusuunnitelmia ja ennakkomaksuja ja että jälkitarkastuksia ei sovelleta, koska virastolla on sopimukseen perustuva velvollisuus suorittaa maksut; toteaa viraston vastauksen perusteella, että virasto aikoo tehdä jälkitarkastuksen ja erityisesti täydellisen täsmäytyksen maksuista ja toimista kuluilmoituksiin verrattuna vuosina 2020–2023;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1), jäljempänä ”varainhoitoasetus”,
26.

toteaa, että tilintarkastustuomioistuimen kertomuksen mukaan yhteisyritys on ottanut käyttöön luotettavat rahoitusta ja operatiivista toimintaa koskevat ennakkotarkastusmenettelyt, jotka perustuvat asiakirjatarkastuksiin, ja että sen on pantava täytäntöön komission uusi sisäisen valvonnan kehys, joka perustuu 17:ään sisäisen valvonnan periaatteeseen, ja että yhteisyritys oli lisäksi vuoden 2019 loppuun mennessä jo saanut valmiiksi tämänhetkiseen sisäisen valvonnan järjestelmään perustuvan puuteanalyysin ja määritellyt indikaattoreita (eli keinoja) useimpien uusien sisäisen valvonnan periaatteiden ja niiden erityispiirteiden osalta; panee lisäksi tilintarkastustuomioistuimen kertomuksesta merkille, että useimmat näistä indikaattoreista liittyivät pikemminkin kontrollitoiminnon olemassaoloon kuin sen vaikuttavuuteen ja että yhteisyrityksen on kehitettävä vielä lisää keskeisiin valvontamenettelyihin liittyviä indikaattoreita, jotta se kykenisi arvioimaan kontrollitoimintojensa vaikuttavuutta ja havaitsemaan valvonnan heikkouksia; panee merkille yhteisyrityksen vastauksen, jonka mukaan se käynnisti sisäisen hankkeen kehittääkseen edelleen keskeisiin valvontamenettelyihin liittyviä indikaattoreita, jotta se kykenisi arvioimaan kontrollitoimintojensa vaikuttavuutta ja havaitsemaan valvonnan heikkouksia, ja että nämä toimet perustuvat jo vuodesta 2017 alkaen tehtyyn työhön ja indikaattorit on tarkoitus ottaa käyttöön vuoden 2020 loppuun mennessä;
190.

palauttaa mieliin, että varainhoitoasetuksessa säädetään tiedoista, jotka toimielimen tekemistä sopimuksista on toimitettava budjettivallan käyttäjälle ja kansalaisille; toteaa, että varainhoitoasetuksessa vaaditaan julkistamaan tehdyt sopimukset, joiden arvo on yli 15 000 euroa, ja että kyseessä on raja-arvo, jonka ylittyessä tarjouskilpailumenettely on pakollinen;
22.

panee merkille, että tilintarkastustuomioistuimen kertomuksen mukaan yhteisyritys on seitsemännen puiteohjelman väli- ja loppumaksujen osalta vastuussa edunsaajien jälkitarkastuksista, kun taas Horisontti 2020 -puiteohjelman hankkeiden menoilmoitusten jälkitarkastuksista vastaa komission yhteinen tarkastus, ja toteaa, että vuoden 2019 lopussa käytettävissä olleiden jälkitarkastustulosten perusteella yhteisyritys ilmoitti seitsemännen puiteohjelman hankkeiden edustavaksi virhetasoksi 2,08 prosenttia ja jäännösvirhetasoksi 1,08 prosenttia ja Horisontti 2020 -puiteohjelman hankkeiden (selvitetyt ennakkomaksut ja loppumaksut) edustavaksi virhetasoksi 0,94 prosenttia ja jäännösvirhetasoksi 0,7 prosenttia; toteaa, että Horisontti 2020 -puiteohjelmaa koskevassa komission asetusehdotuksessa ehdotettiin, että Horisontti 2020 -puiteohjelman mukaisissa tutkimusmenoissa 2–5 prosentin vuotuinen virheriski on realistinen tavoite, kun otetaan huomioon tarkastusten kustannukset, sääntöjen monimutkaisuuden vähentämiseksi ehdotetut yksinkertaistamistoimenpiteet ja tutkimushankkeiden kustannusten korvaamiseen liittyvä toiminnan luonteesta johtuva riski, ja että lopullisena tavoitteena on, että jäännösvirhetaso on mahdollisimman lähellä kahta prosenttia ohjelmien päättyessä, kun kaikkien tarkastusten, korjausten ja takaisinperintätoimenpiteiden rahoitusvaikutukset on otettu huomioon;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 44 artiklan,
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (3) ja erityisesti sen 68 ja 70 artiklan,
2.

panee merkille, että tilintarkastustuomioistuimen kertomuksen mukaan seuraavalle varainhoitovuodelle siirrettyjen sidottujen määrärahojen määrä oli toimintamenojen osalta suuri, mikä johtui pääasiassa sellaisten toimien luonteesta, joihin sisältyi useiden kuukausien mittaisten ja seuraavan vuoden puolelle ulottuvien tutkimusten rahoittamista; panee merkille, että virasto on ottanut käyttöön suunnittelumenettelyt, joiden avulla on tarkoitus seurata väistämättömiä viipeitä, joita ilmenee sopimusten allekirjoittamisen, palveluiden toimittamisen ja maksujen suorittamisen välillä; panee merkille, että viraston vastauksen mukaan alun perin suunnitellun määrän ja lopullisen siirretyn määrän välinen poikkeama oli noin 10 prosenttia eli sallitun poikkeaman rajoissa ja että vanha talousarvion toteutuksen seurantasovellus on korvattu uudella; kehottaa virastoa parantamaan talousarvion suunnittelua;
205.

toteaa, että vuonna 2018 momentin 4 0 3 määrärahat käytettiin seuraavasti: Säätiö Lyhenne Liittyy puolueeseen Omat varat EP:n lopullinen avustus Tulot yhteensä EP:n avustuksen osuus tukikelpoisista kustannuksista (enintään 85 %) Tulojen ylijäämä (siirto varaukseen tai tappio) Wilfried Martens Centre for European Studies WMCES PPE 1 097 171 5 816 345 6 913 516 85 % 31 397 Foundation for European Progressive Studies FEPS PSE 1 050 548 4 895 825 5 946 373 85 % — European Liberal Forum ELF ALDE 292 141 1 650 538 1 942 680 85 % — Green European Foundation GEF EGP 185 182 1 038 822 1 224 004 85 % 1 368 Transform Europe TE EL 244 655 1 193 712 1 438 367 85 % 16 375 Institute of European Democrats IED PDE 45 755 255 000 300 755 85 % — Coppieters Foundation CF EFA 115 193 388 702 503 895 85 % 38 617 New Direction – Foundation for European Reform ND ACRE 279 636 1 215 011 1 494 647 85 % – 156 378 Sallux SALLUX ECPM 77 416 418 444 495 860 85 % 2 159 Foundation for a Europe of Nations and Freedom FENL MENL 53 600 329 251 382 851 85 % –4 503 YHTEENSÄ 3 441 296 17 201 651 20 642 947 –70 965
5.

toteaa, että säätiö on osallistunut osaamisen ja inhimillisen pääoman kehittämistä ja työllisyyttä koskevien unionin ulkoisten ohjelmien määrittelyyn, muotoiluun, täytäntöönpanoon, seurantaan ja arviointiin; arvostaa sitä, että säätiö on ainoa unionin virasto, jolla on valtuudet toimia unionin ulkopuolella ja tukea unionin ulkoisia toimia unionin kumppanimaissa yleissivistävän ja ammatillisen koulutuksen, osaamisen, työmarkkinajärjestelmien ja inhimillisen pääoman kehittämisen alalla näiden maiden kansalaisten työllistettävyyden ja työllisyysnäkymien parantamiseksi;
19.

panee merkille, että yhteisyritys on ottanut käyttöön luotettavat rahoitusta ja operatiivista toimintaa koskeviin asiakirjatarkastuksiin perustuvat ennakkotarkastusmenettelyt ja että komission tutkimuksen ja innovoinnin pääosaston yhteinen tarkastus (yhteinen tarkastustoiminto) on vastuussa Horisontti 2020 -ohjelman hankkeisiin liittyvien kuluilmoitusten jälkitarkastuksesta; toteaa lisäksi, että vuoden 2017 lopun tilanteesta havaittiin, että tärkeimmät sisäisen valvonnan standardit oli pantu enimmiltä osin täytäntöön ja että joitakin toimia on vielä toteutettava; kehottaa yhteisyritystä tiedottamaan vastuuvapauden myöntävälle näiden standardien täytäntöönpanosta;
13.

panee huolestuneena merkille, että vuonna 2017 keskimääräinen työskentelyjakso virastossa oli vain 2,7 vuotta, mikä näkyy henkilöstön suurena vaihtuvuutena; ymmärtää, että virastolla on vaikeuksia houkutella ammattilaisia muun muassa siksi, että isäntämaassa sovellettu palkan korjauskerroin on alhainen (74,9 prosenttia); on huolissaan siitä, että unionin talousarviossa viime vuosina myönnettyjen virkojen/toimien vähentäminen yhdessä virastolle osoitettujen lisätehtävien kanssa on lisännyt viraston henkilöstön työmäärää; huomauttaa, että tämä tilanne saattaa aiheuttaa riskejä viraston työohjelmien toteuttamiselle; panee merkille, että johto tekee jatkuvasti työtä riskinhallintatoimenpiteiden käyttöönottamiseksi, ja kehottaa virastoa tiedottamaan vastuuvapauden myöntävälle viranomaiselle tässä asiassa saavutetusta edistymisestä;
5.

on tyytyväinen komission ehdotukseen uudeksi unionin pelastuspalvelumekanismiksi, jolla on tarkoitus ehkäistä luonnonkatastrofeja ja toteuttaa toimia niiden tapahduttua; pitää unionin pelastuspalvelumekanismia EUSR:n kaltaisena unionin solidaarisuuden ilmentymänä; muistuttaa tässä yhteydessä siitä, kuinka tärkeää on säilyttää syrjäisimpiin alueisiin sovellettavat EUSR:n varojen saantia koskevat erityisedellytykset, jotta ne voivat selviytyä luonnonkatastrofeista, jotka ovat erittäin yleisiä näillä alueilla; kehottaa lisäksi lisäämään joustavuutta EUSR:n varojen käyttöönottoa koskevien pyyntöjen määräajoissa ja varojen käytössä tilanteissa, joissa tietojenkeruu on hankalaa ja joissa se on perusteltua luonnonkatastrofin laajuuden vuoksi;
22.

on huolissaan siitä, että yhteisyritys ei ole vielä ottanut käyttöön osakkaille ja niiden ulkoisille tarkastajille tarkoitettuja erityisohjeita SESAR 2020 -hankkeita koskevien, osakkaiden suorittamien luontoissuoritusten ilmoittamisesta ja todentamisesta; on lisäksi huolissaan siitä, että yhteisyritys ei ole laatinut sisäisiä ohjeita SESAR 2020 -hankkeisiin liittyvien kuluilmoitusten ennakkotarkastuksista; pitää myönteisenä, että yhteisyrityksen hallintoneuvosto hyväksyi joulukuussa 2016 luontoissuorituksiin liittyvää metodologiaa ja validointiprosessia koskevan asiakirjan ”Methodology and Validation process for In kind contributions (IKC) in the SJU (SESAR 2020 Programme only)”; toteaa, että yhteisyrityksen odotetaan tutkivan, onko tarvetta mukauttaa komission Horisontti 2020 -puiteohjelmaan liittyvää ennakkotarkastusstrategiaa SESAR 2020 -hankkeisiin liittyviin erityisiin riskeihin;